Hanne Bjurstrøm

Hanne Inger Bjurstrøm (født 1960) er en norsk embetskvinne, tidligere advokat og politiker (Ap) som fra 2021 er dommer og nestleder i Arbeidsretten. Hun var likestillings- og diskrimineringsombud fra 2016 til 2022. Hun var arbeidsminister 2009–2012 i Jens Stoltenbergs annen regjering.

Bakgrunn
Bjurstrøm er utdannet jurist. Hun har vært konsernadvokat i Aker RGI og dommer/nestleder i Arbeidsretten, og har også jobbet i Europarådet, hos Regjeringsadvokaten og i Justisdepartementet. Hun kom til arbeidsminister-stillingen fra en stilling som spesialrådgiver i Miljøverndepartementet og Norges forhandlingsleder i de internasjonale klimaforhandlingene. Hun var fra 2013 partner i advokatfirmaet Arntzen de Besche AS i Oslo. Hun var nestleder i Fondet for dansk-norsk samarbeid fra 2017 og leder fra 2022 til 2025.

Statsråd
Bjurstrøm ble utnevnt som statsråd 20. oktober 2009. Hun bisto først statsråd Erik Solheim med internasjonale klimaforhandlinger, før hun etter FNs klimakonferanse 2009, der hun ledet for den norske delegasjonen, tiltrådte som arbeidsminister 21. desember 2009.

Likestillings- og diskrimineringsombud
Hun ble 22. oktober 2015 utnevnt til likestillings- og diskrimineringsombud, og tiltrådte 18. januar 2016.

 Referanser 

 Eksterne lenker 



 Cicero om Hanne Bjurstrøm
 Hanne Bjurstrøm på Regjeringen.no

Kategori:Norske jurister
Kategori:Norske dommere
Kategori:Norske ombudsmenn
Kategori:Statsråder i Regjeringen Stoltenberg II
Kategori:Norske arbeidsministre
Kategori:Ap-statsråder
Kategori:Norske statsråder etter 1945
Kategori:Norske embets- og tjenestemenn
Kategori:Personer fra Oslo